Suvestinė redakcija nuo 2014-05-10

Įsakymas paskelbtas: Žin. 2006, Nr. 124-4734; Žin. 2006, Nr.140-0, i. k. 1062330ISAK003D-453

Nauja redakcija nuo 2014-05-10:

Nr. 3D-264, 2014-05-08, paskelbta TAR 2014-05-09, i. k. 2014-05284

LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL JURIDINIŲ ASMENŲ, TURINČIŲ TEISĘ įsigyti ŽEMĖS ŪKIO PASKIRTIES žemės, EKONOMINIO GYVYBINGUMO NUSTATYMO IR PERSPEKTYVŲ ĮVERTINIMO TAISYKLIŲ PATVIRTINIMO

2006 m. lapkričio 15 d. Nr. 3D-453

Vilnius

Vadovaudamasis Lietuvos Respublikos žemės ūkio paskirties žemės įsigijimo įstatymo 2 straipsnio 1 dalies 2 punktu,

t v i r t i n u Juridinių asmenų, turinčių teisę įsigyti žemės ūkio paskirties žemės, ekonominio gyvybingumo nustatymo ir perspektyvų įvertinimo taisykles (pridedama).

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

PATVIRTINTA

Lietuvos Respublikos žemės ūkio ministro

2006 m. lapkričio 15 d. įsakymu Nr. 3D-453

JURIDINIŲ ASMENŲ, TURINČIŲ TEISĘ ĮSIGYTI ŽEMĖS ŪKIO PASKIRTIES ŽEMĖS, EKONOMINIO GYVYBINGUMO NUSTATYMO IR PERSPEKTYVŲ ĮVERTINIMO TAISYKLĖS

Pakeistas priedo pavadinimas:

Nr. 3D-264, 2014-05-08, paskelbta TAR 2014-05-09, i. k. 2014-05284

I. BENDROSIOS NUOSTATOS

1. Juridinių asmenų, turinčių teisę įsigyti žemės ūkio paskirties žemės, ekonominio gyvybingumo nustatymo ir perspektyvų įvertinimo taisyklės (toliau – Taisyklės) reglamentuoja juridinio asmens, pageidaujančio įsigyti žemės ūkio paskirties žemės, ekonominio gyvybingumo nustatymo ir perspektyvų įvertinimo tvarką.

2. Šiose taisyklėse vartojamos sąvokos:

Ataskaitiniai metai – finansiniai metai, einantys prieš paraiškos dėl ekonominio gyvybingumo nustatymo ir perspektyvų įvertinimo (priedas) (toliau – paraiška) pateikimo metus.

Einamieji metai – finansiniai metai, kuriais pateikiama paraiška.

Grynasis pelningumas – grynojo pelno ir pardavimo pajamų santykis.

Prognoziniai metai – vienerių metų laikotarpis einamiesiems metams pasibaigus.

Skolos rodiklis – ilgalaikių ir trumpalaikių skolų (mokėtinų sumų ir įsipareigojimų) santykis su turtu.

3. Viešosios įstaigos Lietuvos žemės ūkio konsultavimo tarnybos rajonų biurai (toliau – LŽŪKT) nustato Juridinio asmens, turinčio teisę įsigyti žemės ūkio paskirties žemės, ekonominį gyvybingumą ir įvertina perspektyvas šiose Taisyklėse numatyta tvarka pagal juridinio asmens pateiktą paraišką.

Skyriaus pakeitimai:

Nr. 3D-264, 2014-05-08, paskelbta TAR 2014-05-09, i. k. 2014-05284

II. PARAIŠKŲ PILDYMO IR TEIKIMO TVARKA

4. Juridinis asmuo, turintis teisę įsigyti žemės ūkio paskirties žemės, šių Taisyklių 5–7 punktų nustatyta tvarka užpildo paraišką ir ją kartu su priedais pateikia LŽŪKT.

Punkto pakeitimai:

Nr. 3D-264, 2014-05-08, paskelbta TAR 2014-05-09, i. k. 2014-05284

5. Paraiškoje apskaičiuojami juridinio asmens ekonominiai rodikliai (skaičius suapvalinant iki dviejų skaitmenų po kablelio):

5.1. Grynasis pelningumas apskaičiuojamas pagal formulę:

(1),

čia: GP – grynasis pelnas (nuostolis) Lt;

PP – pardavimo pajamos Lt.

Grynojo pelningumo kritinė reikšmė – ne mažiau kaip 3,00 procentai.

5.2. Skolos rodiklis apskaičiuojamas pagal formulę:

čia: IS, TS – juridinio asmens ilgalaikės ir trumpalaikės skolos, Lt;

Tpab – viso turto vertė laikotarpio pabaigoje, Lt.

Skolos rodiklio kritinė reikšmė – ne daugiau kaip 0,5“.

6. Pildant paraiškos skiltį „Einamieji metai“, ekonominiai rodikliai apskaičiuojami:

6.1. Jeigu paraiška pateikiama einamųjų metų I pusmetį, ekonominiai rodikliai prognozuojami (prognozuojamas laikotarpis yra ne trumpesnis kaip dveji metai po ataskaitinių metų pabaigos).

6.2. Jeigu paraiška pateikiama einamųjų metų II pusmetį, ekonominiai rodikliai apskaičiuojami remiantis I pusmečio finansine atskaitomybe.

7. Paraiškos „Trumpas veiklos aprašymas“ dalyje pateikiama informacija apie juridinio asmens veiklos sritis, finansinę būklę, pagrindžiamos daromos investicijos – kokiems tikslams siekiama įsigyti žemės ūkio paskirties žemę bei pateikiama kita informacija, pagrindžianti juridinio asmens perspektyvas.

III. PARAIŠKŲ TIKRINIMO IR VERTINIMO TVARKA

8. LŽŪKT tikrina paraiškos ekonominių rodiklių apskaičiavimo teisingumą ir paraiškoje parašo išvadą dėl ekonominio gyvybingumo apskaičiavimo teisingumo ir perspektyvų įvertinimo.

9. Juridiniai asmenys laikomi ekonomiškai gyvybingais ir perspektyviais, jeigu ekonominio gyvybingumo rodikliai ataskaitiniais, einamaisiais ir prognoziniais metais atitinka kritines reikšmes ir jeigu aprašytos investicijos yra pagrįstos.

IV. ATSAKOMYBĖ

10. Už paraiškoje pateiktų duomenų teisingumą atsako juridinio asmens vadovas.

11. LŽŪKT atsako už išvadų dėl ekonominio gyvybingumo apskaičiavimo teisingumo ir perspektyvų įvertinimo pateikimą.

______________

Juridinių asmenų, turinčių teisę įsigyti žemės ūkio paskirties

žemės, ekonominio gyvybingumo nustatymo ir perspektyvų

vertinimo taisyklių

priedas

(Paraiškos forma)

__________________________________

(juridinio asmens pavadinimas)

__________________________________

(buveinės adresas, telefono numeris, el. p. adresas)

PARAIŠKA

DĖL EKONOMINIO GYVYBINGUMO NUSTATYMO IR PERSPEKTYVŲ ĮVERTINIMO

______________ Nr. __________

(data)

Įmonės ekonominį gyvybingumą apibūdinantys rodikliai, jų apskaičiavimas bei kritinės reikšmės:

Rodiklis	Ataskaitiniai metai	Rezultatas	Einamieji metai	Rezultatas	Prognoziniai metai	Rezultatas	Kritinė reikšmė
Grynasis pelningumas	Ne mažiau kaip 3 proc.
Skolos rodiklis	Ne daugiau kaip 0,50 %

Trumpas veiklos aprašymas:

Apibudinamos pagrindinės įmonės veiklos sritys, dabartinė finansinė būklė bei tikslai. Pateikiamas glaustas investicijų aprašymas ir jų pagrindimas, nurodant esminius ūkinės veiklos rodiklius: pajamas, pardavimus, sąnaudas ir kitus rodiklius.

PRIDEDAMA. Ataskaitinių ir einamųjų metų finansinės atskaitomybės kopijos.

(Vadovo pareigos)	(Parašas)	(Vardas ir pavardė)

(Užpildo LŽŪKT darbuotojas)

Išvados dėl ekonominio gyvybingumo apskaičiavimo teisingumo ir perspektyvų įvertinimo

(Išvadas pateikusio asmens pareigos)	(Parašas)	(Vardas ir pavardė)

______________

Priedo pakeitimai:

Nr. 3D-264, 2014-05-08, paskelbta TAR 2014-05-09, i. k. 2014-05284

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-264, 2014-05-08, paskelbta TAR 2014-05-09, i. k. 2014-05284

Dėl žemės ūkio ministro 2006 m. lapkričio 15 d. įsakymo Nr. 3D-453 „Dėl Juridinių asmenų, turinčių teisę į valstybės paramą įsigyjant žemės ūkio paskirties žemę, ekonominio gyvybingumo nustatymo ir perspektyvų įvertinimo taisyklių patvirtinimo“ pakeitimo